tomron87/hebrew-wikipedia-sentences-corpus huggingface dataset:
תכונותיו נוצלו גם על ידי גורמים כמו החזבאללה בלבנון שהחלו לייצרו עצמאית בכדי לצרוך ולסחור בו למימון וקיום פעולותיהם.
מלחמת האזרחים בסוריה יצרה ביקוש גדול לסם וייצורו עבר לשם.
החומר נצרך על ידי הכוחות השונים בסוריה, ביניהם פעילי ארגון המדינה האסלאמית (דאעש), וכמויות ממנו הוברחו גם לישראל דרך ירדן.
מאוחר יותר, נמצאו הוכחות לשימוש לרעה בסם אצל מחבלי חמאס מרצועת עזה.
השימוש בסם הזול והממכר (שנקרא בשל כך גם "האקסטזי של העניים" או "הקוקאין של העניים") שמיוצר בסוריה ובלבנון התפשט במדינות המפרץ, סעודיה ומצרים בכל שכבות האוכלוסייה.
במדינות המפרץ נוטלים אותו נהגי משאיות כדי לנהוג 16 שעות ולהגדיל את הכנסתם.
בסעודיה רוב הצרכנים הם בני 12–22. פתוות (פסקי הלכה איסלאמית) רבות פורסמו נגד נטילת הסם.
הפנטילין סונתז לראשונה בשנת 1961 על ידי חברת הכימיקלים הגרמנית דגוסה (Degussa).
היה בשימוש למשך מעל 20 שנה כחלופה מתונה לאמפטמין ולחומרים ממריצים דומים בטיפול בילדים הסובלים מהפרעת קשב וריכוז ולעיתים רחוקות יותר בטיפול בנרקולפסיה ובאסתמה (בגלל הקשר לתאופילין), כאוגמנטציה בטיפול בדיכאון, במקרים של תשישות וכו'.
בהתחלה נראה שיש לחומר יתרון בכך שאינו מעלה במידה רבה את לחץ הדם וניתן לטפל בו גם במי שסובל מהפרעות לב וכלי דם.
בשנות ה-1970 שימש בארצות מסוימות, כמו צרפת, כסם לצורך הנאה (recreational drug) בחוגים של אמנים ואנשי תקשורת, ועד לשנות ה-1990 כסם ממריץ (בלתי חוקי) לספורטאים.
בשנת 1981 נאסר החומר לשימוש בארצות הברית.
ב-1986 הוא נרשם כחומר מסוכן על ידי משרד האומות המאוחדות למאבק בסמים ובפשיעה.
בצרפת הופסקה מכירתו בשנת 1993 בגלל תופעות לוואי בלב.
אחרי 1986 במדינות רבות התחיל להיחשב לסם מסוכן בגלל הפוטנציאל הגבוה להתמכרות.
לאור העובדה שהסם מדכא פחד, נעשה בחומר שימוש בקרב פעילי טרור.
למשל, בחדר המלון שבו התאכסנו המחבלים שלקחו חלק בפיגועי נובמבר 2015 בפריז נמצאו כדורי קפטגון.
גם חלק מהמחבלים של ארגון הטרור חמאס והג'יהאד האיסלאמי שהשתתפו במתקפת הפתע על ישראל ב-7 באוקטובר 2023 השתמשו בסם הקפטגון; עדויות לכך נמצאו גם אצל שבויים וגם על גופות שהכדורים נמצאו בבגדיהם.
על פי הערכות מ-2023 כ-80% מסחורת הקפטגון העולמית יוצר בסוריה, ויוצא מנמל לטקיה בסיוע הממשל הסורי, בתקופת שלטון הבעת', ובפיקוד של מאהר אל-אסד.
ההערכות ששוק הסחר בקפטגון עומד על בין 5.7 מיליארד דולר ל-57 מיליארד דולר.
פנטין לספר היא שחיינית צרפתייה, אלופת אירופה (גלאזגו 2018) במשחה ל-400 מטר מעורב אישי.
באולימפיאדת ריו דה ז'ניירו (2016) סיימה לספר במקום 23 במשחה ל-400 מטר מעורב אישי בתוצאה של 4:44.47 דקות ובמקום 30 במשחה ל-200 מטר מעורב אישי בתוצאה של 2:15.71 דקות.
באליפות אירופה (בריכת 25 מטר) שנערכה בקופנהגן, דנמרק בדצמבר 2017 זכתה לספר במדליית ארד במשחה ל-400 מטר מעורב אישי בתוצאה של 4:30.68 דקות, אחרי קטינקה הוסו מהונגריה (4:24.78 דקות) ובת ארצה לארה גראנז'ון (4:28.77 דקות).
נוסף לכך, היא סיימה במקום חמישי במשחה ל-200 מטר מעורב אישי בשיא אישי חדש של 2:08.83 דקות.
באליפות אירופה שנערכה בגלאזגו, בריטניה באוגוסט 2018 זכתה לספר במדליית זהב במשחה ל-400 מטר מעורב אישי בשיא אישי חדש של 4:34.17 דקות, לפני אילריה קוזינטו מאיטליה (4:35.05 דקות) והאנה מיילי מבריטניה (4:35.34 דקות).
כבר בשלב המוקדמות היא קבעה שיא אישי חדש של 4:36.17 דקות.
נוסף לכך, היא סיימה במקום חמישי במשחה ל-200 מטר מעורב אישי בשיא אישי חדש של 2:11.71 דקות.
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה היא זכתה במדליית ארד במשחה ל-400 מטר מעורב אישי בשיא אישי חדש של 4:27.31 דקות, אחרי קטינקה הוסו מהונגריה (4:21.40 דקות) ומלני מרגליס מארצות הברית (4:25.84 דקות).
פנטידראקו (שם מדעי: Pantydraco) הוא סוג של דינוזאור ארוך-צוואר מהקבוצה דמויי זאורופודים שהיה קרוב לפלטאוזאורוס וחי בסוף הטריאס.
מאובניו נמצאו בבריטניה ב-2007. משמעות השם היא מקיצור של: "Pant-y-ffynnon" שפירושו "הבור של האביב" בולשית, עקב הימצאו באזור של מחצבה בעמק יבש בווילס.
הכינוי "draco" משמעו: דרקון, עב מראה ראשו.
דינוזאור זה היה מאבותיהם הראשונים של הזאורופודים אך בצורתו הוא דווקא דמה לתרופודים הטורפים והיה דו-רגלי.
אורך הדינוזאור שנמצא הגיע ל-0.7-1 מטר, אך מוערך שהיה מדובר בפרט צעיר ופרט בוגר הגיע לאורך 3 מטר ולמשקל 50 ק"ג.
למרות שקרוביו העתידיים היו צמחוניים, הוא עצמו אולי ניזון גם מטרף, אותו תפס עם טפריו הארוכות.
ראשו היה מוארך ובעל שיניים מחודדות והוא היה זריז ובעל זנב ארוך וגמיש והיה רחב באזור הירכיים.
גפיו האחוריות נועדו לתמוך במשקלו.
תוספת של 3 כרומוזומי X (פנטסומיה X), הידועה גם בשם , היא שבה לנקבה יש חמישה, ולא שני עותקים של כרומוזום X.
פנטסומיה X עשויה לגרום ל, מוגבלות שכלית, שינויים בתווי הפנים, מומי לב, שינויים במבנה השלד, והפרעות פריון.
המצב נדיר במיוחד, ושכיחותו המשוערת באוכלוסייה בין 1 ל-85,000 ל-1 ל-250,000. התסמונת מופיעה אצל נשים בלבד.
לתסמונת יש מגוון גדול של סימפטומים, ולכן אין לה תיאור אחיד שלהם.
אף על פי שהתסמונת מתאפיינת במוגבלות משמעותית, רק מעטים מהמקרים מאובחנים ולכן קשה להסיק מסקנות לגבי ביטויי התסמונת והפרוגנוזה שלה.
בנוסף, לעיתים תוספת של 3 כרומוזומי X עלולה להיחשב כהפרעה כרומוזומלית נפוצה יותר כמו תסמונת דאון או תסמונת טרנר.
התסמונת אינה עוברת בתורשה, היא נגרמת בשל אירוע אקראי שקורה בזמן התפתחות תאי הרבייה.
במקרים נדירים, זה עשוי להיות קשור לפסיפס הכרומוזומלי של ההורה.
הקריוטיפ שקיים בפנטסומיה X נקרא , והוא מייצג את 49 הכרומוזומים שנצפו בהפרעה בהשוואה ל-46 בהתפתחות רגילה.
המאפיינים הקליניים העיקריים של פנטסומיה X הם מוגבלות שכלית, קומה נמוכה, שינויים במבנה הפנים והשרירים ומומי לב מולדים.
בדרך כלל התסמונת מתבטאת במוגבלות שכלית ברמה בינונית, רמה זו של מוגבלות מאופיינת ביכולת קוגניטיבית הדומה לזו של ילדים בגילאי שש עד שמונה גם בגילאי בגרות.
הלוקות בתסמונת יכולות לרכוש מיומנויות חיים ותעסוקה בסיסית בעזרת תמיכה.
התסמונת יכולה לגרום למומים בלב, ללוקות בתסמונת יש שיעור גבוה יותר של מומי לב מולדים מלכל הפרעה כרומוזומלית אחרת, כאשר ל-56.5% מהחולות המתועדות יש מום לב כלשהו.
בעיות רפואיות פנימיות אחרות המתועדות לעיתים קרובות כוללות מומים בכליות ובשתן
מבחינה פסיכולוגית בנות ונשים עם ההפרעה מתוארות לעיתים קרובות כביישניות ומשתפות פעולה.
תכונות אשר באות לידי ביטוי גם בתסמונות אחרות שכוללות תוספות של כרומוזומי X.
העיכובים ההתפתחותיים עלולים לגרום לקושי בתקשורת, וכתוצאה מכך לתסכול ולהתפרצויות זעם.
אך, באופן כללי, התסמונת אינה קשורה לבעיות התנהגותיות חמורות.
התסמונת נגרמת על ידי תהליך שדרכו נוצרים תאי רבייה (ביצית או זרע) עם יותר מדי או מעט מדי כרומוזומים.
בתהליך זה, כרומוזומים הומולוגיים או כרומטידות אחיות לא מצליחים להיפרד כראוי בעת ייצור תאי הרבייה.
בטטרסומיה ופנטסומיה של כרומוזומי מין, הכרומוזומים הנוספים עוברים באופן עקבי מהורה אחד.
ובמקרה הספציפי של התסמונת הזו, כל המקרים הידועים ירשו את הכרומוזומים הנוספים מהאם.
אי-הפרדה קשורה לגיל מתקדם של האם, אבל ההשפעה של גורם זה על פנטסומיה X אינה ברורה.
פנטסומיה X אינה עוברת בתורשה ואינה נגרמת על ידי גורמים סביבתיים.
עם זאת, במקרים נדירים, פנטסומיה X עשויה להיות קשורה לפסיפס כרומוזומלי של ההורים.
השתקה של כרומוזום X היא גורם מרכזי לפנטסומיה X.
תוספת או חוסר בכרומוזומים כגון פנטסומיה X מאובחנים בתהליך של קריוטיפ, או בדיקת כרומוזומים (בדיקות למציאת שינויים בגנום).
לא ניתן לבצע אבחנה על בסיס פנוטיפ (התבטאותן של תכונות על פי ההרכב הגנטי) בלבד, מכיוון שתסמונות אחרות מבוטאות באופן דומה.
הפנוטיפ של פנטסומיה X אינו ספציפי להפרעה, ומצבים רבים אחרים יכולים להוות אבחנה מבדלת.
למשל, טטרסומיה X, הפרעה שבה לילדה או לאישה יש ארבעה עותקים של כרומוזום X.
עם זאת, הפנוטיפ של פנטסומיה X חמור יותר מזה של טטרסומיה X, כיוון שבפנטסומיה X מנת המשכל נמוכה יותר והשינויים החיצוניים מובהקים יותר.
לתסמונת הזו יש גם מאפיינים נוספים שאינם שכיחים בטטרסומיה, כגון נמוכות קומה.
אבחנה מבדלת פוטנציאלית נוספת היא תסמונת דאון.
המאפיינים של שני המצבים חופפים, וייתכן שחלק מהבנות עם פנטסומיה X אובחנו בתסמונת דאון לפני הבירור הגנטי.
לחלק מהמקרים של פנטסומיה X הייתה היסטוריה משפחתית של תסמונת דאון, מה שעורר השערות על כך שהתסמונות עלולות להיות גנטיות.
השערה נוספת שהדבר העלה הייתה שזה עשוי להצביע על כך שחלק מהחולות שאובחנו עם תסמונת דאון על בסיס פנוטיפ עשויות להיות למעשה בעלות פנטסומיה X.
הפנוטיפ של פנטסומיה X הושווה גם לזה של תסמונת טרנר, המאופיינת בכך שלנקבה יש עותק אחד של כרומוזום X.
הן טרנר והן פנטסומיה X הן הפרעות אצל נשים בלבד המאופיינות בקומה נמוכה, מומי לב והתפתחות לא תקינה של התבגרות.
עם זאת, הלקויות השכליות שנצפו בפנטסומיה X נדירות בתסמונת טרנר.
הפרוגנוזה ארוכת הטווח של פנטסומיה X אינה ברורה, בשל השכיחות הנמוכה שלה.
אף על פי שחלק מהסקירות טוענות לפרוגנוזה לא טובה עקב הפגמים המולדים שנצפו במקרים חמורים, ישנן קבוצות תמיכה המדווחות על תסמינים קלים יותר מהמקובל בספרות הרפואית, כולל מבוגרים עם פנטסומיה X במצב בריאותי סביר.
ספקטרום החומרה של התסמונת משתנה.
קיים צורך קבוע בתמיכה, אך חלק מהנשים דיווחו על יכולת לעבוד במשרה חלקית ולנהל חלק מענייניהן בחיים האישיים.
עבור הפרעות טטרסומיה ופנטסומיה של כרומוזומי מין בכללותם, הפרוגנוזה הטובה הייתה קשורה לתמיכה הורית חזקה.
נערות ונשים עם פנטסומיה X שהמטפלים שלהן תמכו בהם וניסו לעזור להן להצליח דווחו כמי שהגיעו להישגים ברמות אישיות וחברתיות גבוהות יותר מהתיאור שמופיע בספרות הרפואית.
פנטסומיה X אובחנה לראשונה בשנת 1963, בילדה בת שנתיים שעברה בדיקת קריוטיפ בשל מוגבלות שכלית חמורה.
באותו הזמן, נרשמו ארבעה מקרים של תסמונת XXXXY.
פֶנְטֶנִים הם אָלְקֶנִים בעלי הנוסחה הכימית .
כל מולקולה מכילה קשר כפול אחד בין שני פחמנים.
קיימים שישה איזומרים שונים של פֶנְטֶן, הנבדלים זה מזה במיקום הקשר הכפול, במבנה השרשרת שיכולה להיות ישרה או מסועפת, או בסידור המרחבי של הקבוצות סביב הקשר הכפול, היוצר איזומריות ציס - טרנס .
לרוב, 1-פנטן נוצר כתוצר לוואי בפיצוח קטליטי או תרמי של נפט, או במהלך ייצור אתילן ופרופילן באמצעות פיצוח תרמי של שברי פחמימנים.
היצרן המסחרי היחיד של 1-פנטן הוא חברת סאסול בע"מ (אנ'), המייצרת אותו על ידי הפרדה מהתוצר הגולמי של תהליך פישר-טרופש (אנ').
ל-2-פנטן יש שני איזומרים גאומטריים, ציס-2-פנטן ו- טרנס-2-פנטן.
ציס-2-פנטן משמש במטאתיזה של אולפינים .
איזואמילן הוא אחד משלושת תוצרי הלוואי העיקריים של פיצוח קטליטי עמוק, תהליך פיצוח משופר שפותח על בסיס פיצוח קטליטי נוזלי (אנ') עקב העלייה בביקוש לפוליפרופילן.
ההפיצוח הקטליטי העמוק משתמש בסולר כחומר גלם לייצור פרופילן, איזובוטילן (אנ') ואיזואמילן.
איזובוטילן ואיזואמילן משמשים חומרי הגלם בתהליך ייצור רכיבי תערובת הבנזין, מתיל טרט בוטיל אתר ומתיל טרט אמיל אתר.
פרופילֶן, איזובּוּטֶן ואַמִילֶנִים הם חומרי גלם בהם משתמשים בתהליך האלקילציה בבתי הזיקוק.
איזובוטן, משמש לייצור תערובות של שרשראות מסועפות מאוד בעלות מאפייני בעירה טובים.
אמילנים הם קודמנים מוערכים מאוד לדלקים, במיוחד דלקי תעופה בעלי נדיפות נמוכה יחסית, כנדרש בתקנות שונות.
פנטלאו דה אביירו (בפורטוגזית: Pantaleão de Aveiro, בן המאה ה-16) היה נזיר פרנציסקני פורטוגלי, שעלה לרגל לארץ ישראל, שהה בה כשלוש שנים ובשובו חיבר ספר על פרשת מסעותיו.
אין מידע ברור על חייו.
מניחים על פי שמו שנולד בעיר אביירו שבצפון פורטוגל, וכשנתקדש לנזוּרה נקרא פנטלאו על שמו של הקדוש הנוצרי פנטלאון.
בצאתו למזרח היה עמית בקהילת בליסבון.
פנטלאו דה אביירו נסע לאיטליה והשתתף בהתכנסויות האחרונות של ועידת טרנט.
בהקדמה לספר מסעותיו בארץ ישראל סיפר כיצד התבקש על ידי בוניפציוס מרַגוּזָה , הקוסטוס של משמורת ארץ הקודש, לסייע באיתור מועמדים לשירות במזרח במקום אלה שמילאו את מכסת חובתם.
אחרי שהצליחו לצרף שישים נזירים למשימתם, הפליג מוונציה למזרח, ויחד עם המגויסים החדשים הגיע לארץ ישראל, ככל הנראה ב-1562.
פנטלאו דה אביירו שהה בארץ כשלוש שנים, שאת רובן עשה בירושלים.
בשובו לארצו העלה את סיפור מסעו על הכתב והקדיש את חיבורו לאיש חסדו , הארכיבישוף של ליסבון.
פנטלאו דה אביירו הגיע לארץ ישראל דרך קפריסין ועלה לירושלים.
הוא מוסר שמספר היהודים בה "איננו עולה, בדרך כלל, על שש-מאות", "ורובם עניים", מהם היו כשלושים "פורטוגלים" ומוסיף כי "היחס ליהודים הוא רע ביותר".
הוא ביקר בהר ציון מקומם של קבר דוד ואולם הסעודה האחרונה.
הגיע למעיין השילוח וציין שלידו עץ תות שלפי האגדה נבלע בו ישעיהו הנביא "בברחו מפני מנשה המלך".
דה אביירו ביקר בקבר רחל ובמערת המכפלה בחברון וכן בקבר שמואל הנביא.
אחרי כן המשיך צפונה לשכם ופגש שם טורקים וערבים (ראשם עטוף לבן), יהודים (ראשם עטוף צהוב), שומרונים (ראשם עטוף אדום).
פנטלאו עבר לגליל, ביקר בטבריה "חזקה וחומותיה טובות" ותיאר "אישה פורטוגזית, שנמלטה ממלכות זו ברכוש גדול" וקנתה את העיר מידי הסולטאן.
הוא המשיך את דרכו לצפת, "שם יושבים יותר מארבע-מאות יהודים, שרובם נולדו בפורטוגל".
וממנה, דרך גשר בנות יעקב, עבר לדמשק ולעיר טריפולי בחוף לבנון וציין כי "בעיר זו נמצאו כאלפיים יהודים, רובם פורטוגזיים ויש להם בית כנסת גדול".
ספרו של פנטלאו דה אביירו, "מסע בארץ הקדושה לפרטיה" (Itinerario da Terra Sancta e suas particularidades), פורסם ב-1593. הספר זכה למהדורות חוזרות במשך המאות ה-17 וה-18, כולן בליסבון.
מהדורה חדשה ראתה ראתה אור ב-1927 בעריכת ההיסטוריון אנטוניו באיו בהוצאת אוניברסיטת קוימברה.
פרקים הנוגעים ליישוב היהודי בארץ ישראל תורגמו לעברית בידי נחום סלושץ, והם מופיעים גם אצל מיכאל איש-שלום.
סלושץ הביא במאמרו גם תרגום של הקטעים בהם מספר פנטלאו דה אביירו על יהודֵי קפריסין וסוריה שנקרו בדרכו.
הספר מניב מידע על יהודים ויישוביהם בארץ.
פנטלאו דה אביירו דיווח לא מעט על מפגשיו עם מגורשי ספרד, "פורטוגלים" כלשונו, אולי משום שדיבר בשפתם, אולי משום קירבה אחרת.
אף שהוסיף בספרו הערות לגנאי היהודים, סבר החוקר נחום סלושץ שיש בעצם עניינו בהם ובמגעיו עימם להצביע על כך שהיה אולי נצר לאנוסים, וכי דברי הביקורת נובעים מפחד "החקירה".
מהעדר עובדות ברורות על חייו של פנטלאו דה אביירו, טווה הסופר הפורטוגלי בן זמננו פרננדו קמפוש (1926–2017) רומן היסטורי בשם "בית האבק" על סמך הכתוב בספר מסעותיו של פנטלאו.
הספר ראה אור ב-1986, ועלילתו מתמקדת בתככי חצרות המלוכה, בתנועת הרפורמציה, במאבקים הנסתרים בלשכות הוותיקן, אך בעיקר בשלוחות המתרחבות של האינקוויזיציה הספרדית.
פנטקופטרוס (שם מדעי: Pentecopterus; מילולית: "כנף של ספינת פנטקונטר ") הוא סוג נכחד של עקרב ימי מהקבוצה פרוקי-רגליים, אשר חי במשך האורדוביק שלפני 467.3 עד 458.4 מיליון שנה מזמננו.
הסוג תואר ב-2015 וכלל מין יחידי - Pentecopterus decorahensis, הקרוי על שם העייריה בה נמצאו מאובניו.
הממצאים שלו התגלו בעיירה קטנה, Decorah באיווה, ארצות הברית והיא כללה מספר שלדים חיצוניים קוצניים מעט של כמה פרטים.
סוג זה היה קרוב של המגלוגרפטוס שחי לצידו אך היה גדול בהרבה באורך של 1.7 מטר, קטן יחסית לקרובים מאוחרים שלו כמו היקלופטרוס שהגיע לאורך 2.6 מטרים, אך עדיין היה הגדול שבפרוקי-הרגליים באורדוביק.
הוא שייט במים בעזרת גפיו הארוכות ותפס טרף ימי לו ארב על קרקעית הים.
פנטלוגיה היא יצירה, לרוב ספרותית, המחולקת במכוון לחמישה חלקים.
למרות שהשימוש המודרני במילה מרמז הן על כך שהחלקים עצמאיים והן שהמבנה תוכנן על ידי המחבר, מבחינה היסטורית, בעת העתיקה לא היה זה נכון בהכרח.
למעשה, פנטלוגיה הורכבה פעמים רבות על ידי עורך מאוחר יותר, כפי שאנאדות של פלוטינוס נערכו בידי פורפירוס בסדרה של תשע על מנת ליצור מבנה כולל של שישה אשר יבטא את הרעיון של "מספר מושלם".
בספרות ה"מערבית", המבנה המחומש העתיק והמשפיע ביותר הוא ה"תורה" הקרויה גם ה"חומש" (Pentateuch).
בספרות המזרח הרחוק היו אלו "חמש הקלאסיקות".
דוגמאות מפורסמות אחרות כוללות את חמסה-א-נזאמי מאת אמיר חוסרו מהמאה ה-13, וכן חמסה מאת עלי-שיר נאואי (מהמאה ה-16).
בתקופת העת החדשה המוקדמת, המבנה המחומש הופיע במחזותיו של ויליאם שייקספיר, אשר, כמו רוב המחזות האנגליים, הצרפתיים והגרמניים של התקופה, מחולקים לחמש מערכות.
במאמרו "על קומדיה" (1877), כתב ג'ורג' מרדית' בעגמומיות ש"חמש הוא כבוד עם שמלה משתפכת; בעוד שמערכה אחת, שתיים או שלוש יהיו חצאיות קצרות ומשפילות".
החוקר ברנדר מתיוס טוען שמרדית' נשען על עמדה שאפשר לאתר את מקורה באמירה של המשורר הרומי הוראס, ככל הנראה בהתייחס לדרמות של אוריפידס.
הפנטלוגיה "חמישיית אביניון" של לורנס דורל (1974–1985) היא דוגמה להופעה מחודשת של רעיונות נומרולוגיים בסיפורת המודרנית.
בניסיון לחתור תחת המבנה הליניארי השגור, דורל ציין אותו במפורש כ-quincunx וקשר אותו לפרשנויות הגנוסטיות.
הדיון הידוע ביותר על צורה זו בספרות האנגלית הוא חיבורו של תומאס בראון "גן כורש" קונדליני, המסתמך על מסורות האסכולה הפיתגוראית, אך דורל מקשר אותו גם לאנגקור וואט והקונדליני.
מטרת העבודה הייתה להתעלות על הטטרלוגיה שלו: "רביעיית אלכסנדריה".
במתמטיקה, פנטציה (או היפר-5 ) היא ההיפר-פעולה הבאה אחרי הטטרציה ולפני ההקסציה.
היא מוגדרת כטטרציה חוזרת, בדיוק כפי שטטרציה היא חזקה חוזרת זוהי פעולה בינארית המוגדרת עם שני מספרים a ו-b, כאשר עושים a בטטרציית עצמו b פעמים.
לדוגמה, שימוש בסימון היפר-פעולות עבור פנטציה וטטרציה, פירושו 2 בטטרציית עצמו פעמיים, או .
לאחר מכן ניתן לצמצם זאת ל
את המילה "פנטציה" טבע ראובן גודשטיין ב-1947 כהלחם מילים פנטה (חמש) ואיטרציה.
זה חלק מתוכנית השמות הכללית שלו עבור היפר-פעולות.
אין הסכמה לגבי הסימון של פנטציה; ישנן דרכים רבות ושונות לכתוב את פעולת הפנטציה.
עם זאת, חלקם נפוצים יותר מאחרים, ולחלקם יתרונות או חסרונות ברורים בהשוואה לאחרים.
אפשר לכתוב פנטציה, כמו שכותבים היפר-פעולות פעולות אחרות, למשל: = a בטטרצית a כך שכמות הפעמים שיש a בתרגיל הזה שווה ל-b, והחמש בסוגריים המסולסלות מסמן שזה פנטציה.
בסימון החץ למעלה, מיוצג כ אוֹ .
בסימון זה, מייצג חזקה ו- מייצג טטרציה.
ניתן להתאים את הפעולה בקלות לחזקה וטטרציה על ידי שינוי כמות החצים.
סימון מוצע נוסף הוא , אם כי זה לא ניתבה לפעולות היפר-ניתוח גבוהות יותר.
ניתן לקבל את ערכי פונקציית הפנטציה גם מהערכים בשורה הרביעית בטבלת הערכים של גרסה של פונקציית אקרמן: אם מוגדר על ידי הישנות אקרמן עם התנאים ההתחלתיים ו , לאחר מכן .
כמו טטרציה, פעולת הבסיס שלו, פנטציה לא הורחבה לגבהים שאינם שלמים, pentation מוגדר כרגע רק עבור ערכים שלמים של a ו- b שבהם a > 0 ו- b ≥ −2, ועוד כמה ערכי מספר שלמים שעשויים להיות מוגדרים באופן ייחודי.
כמו בכל פעולות יתר מסדר 3 ( אקספונציה ) ומעלה, לפנטציה יש את המקרים הטריוויאליים (זהויות) הבאים שמתקיימים עבור כל הערכים של a ו- b בתחום שלו:
מלבד המקרים הטריוויאליים המוצגים לעיל, פנטציה מייצרת מספרים גדולים מאוד במהירות רבה, כך שיש רק מקרים בודדים שאינם טריוויאליים המייצרים מספרים שניתן לכתוב בסימון קונבנציונלי, כפי שמודגם להלן:
(מוצג כאן בתווי אקספוננציאלי חוזר מכיוון שהוא גדול מדי מכדי להיכתב בסימון קונבנציונלי.
פנטסיה בארץ הפלאות היה מופע מוזיקלי ישראלי לכל המשפחה בתקציב של 900 אלף דולר, אשר הוצג במהלך סוכות 1980, בביומו של צדי צרפתי ובהפקתו של אבשלום רובין.
המופע כלל ביצועים לשירים מתורגמים לעברית מסרטי קולנוע ומחזות זמר קלאסיים בניהולו של אילן מוכיח, לצד קטעי קישור אותם כתבה לאה נאור, בכיכובם של ציפי שביט, ששי קשת, נורית גלרון, להקת סקסטה, תמיר כהן ולהקת חטיף.
בעקבות הצלחת המופע, יצאו תקליטים עם שיריו על ידי ישראדיסק, כמו כן צולם ספיישל טלוויזיוני בן שני חלקים ששודר פעמים רבות בערוץ הראשון.
באוגוסט 1980, כשהחלו החזרות למופע בהפקת חברת קלסיפופ, הכריזו עליו לראשונה בעיתונות.
פורסם שהוא יעלה בחג סוכות של אותה שנה בהיכל התרבות, ושהוא יכלול ביצועים לשירים מתורגמים לעברית מסרטי קולנוע ומחזות זמר קלאסיים בניהולו של אילן מוכיח, ביניהם "עליסה בארץ הפלאות", "פיטר פן", "שלגיה ושבעת הגמדים", "פינוקיו", "אוליבר!", "צלילי המוסיקה" ו"מרי פופינס".
למעלה ממחצית שירי המופע תורגמו על ידי דוני ענבר.
עוד נודע שאת המופע יביים צדי צרפתי, שהכוריאוגרפיה תנוהל על ידי יעקב קלוסקי ושיככבו בו ציפי שביט, ששי קשת, נורית גלרון, להקת סקסטה ויגאל בשן, כשהאחרון בסופו של דבר לא לקח חלק.
עוד השתתפו במופע ילד הפלא תמיר כהן ולהקת חטיף, כשהוקמה במיוחד עבור מופע זה.
אורך המופע היה כ-90 דקות, והוא כלל כ-200 תלבושות, תפאורות רבות, 24 רקדנים ותזמורת, כשתקציבו הוא 900 אלף דולר.
המופע הוצג כעשרים פעמים וזכה להצלחה רבה, לכן הוחלט באוקטובר 1980 לצלם ספיישל טלוויזיוני שלו בשני חלקים, ששודר פעמים רבות בערוץ הראשון.
עוד באותה שנה יצא תקליט כפול עם 51 רצועות בהוצאת ישראדיסק, הכולל את שירי המופע בביצוע משתתפיו, ושירים נוספים שהוקלטו על ידי החברה, אשר בוצעו על ידי מייק בורשטיין, ריקי גל, צבי בומס ולילך ושירי גליקסמן.
בהמשך יצאו לאור על ידי ישרא-תו שני ספרי קלטת עם שירי התקליט הכפול, אשר נקראו "51 השירים מארץ הפלאות".
כמו כן יצאה מהדורת ספר תקליט וכן ארבעה תקליטי נושא: "פנטסיה של חיות", "פנטסיה של שמחה ותעלולים", "פנטסיה של מחזות זמר וסרטים מוזיקליים" ו"פנטסיה של אגדות ושירי ערש".
בארבעת התקליטים מופיעים שירים מתוך התקליט הכפול, לצד שירים שהוקלטו בהופעה חיה.
המופע תוכנן להיות ראשון מתוך סדרה חד שנתית של מופעים, שבסופו של דבר לא הופקו.
התרגומים שהופיעו במופע בוצעו במופעי ילדים שונים, ביניהם פסטיגל 1989 שהיה בנושא משפחה, במסגרתו ביצעו ציפי שביט, חנה לסלאו וספי ריבלין מחרוזת שירים מתוך המופע.
פנטייז'ה מוניק ברינו-טיילור היא זמרת ושחקנית אמריקאית, שזכתה לפרסום בזכות ניצחונה בעונה השלישית של תוכנית הטלוויזיה "אמריקן איידול" בשנת 2004. לאחר ניצחונה, השיר הראשון שלה, "I Believe", הגיע למקום הראשון במצעד הבילבורד הוט 100, והיא הפכה לאישה השנייה בהיסטוריה שהשיר הראשון שלה הגיע היישר למקום הראשון במצעד זה.
אלבום הבכורה של פנטייז'ה, Free Yourself (2004), זכה להצלחה והגיע למעמד פלטינה.
היא הייתה מועמדת לשלושה פרסי גראמי עבור אלבום זה, כולל עבור ביצוע ה-R&B העממי הטוב ביותר על השיר "Summertime".
מאז הוציאה את האלבומים Fantasia (2006), Back to Me (2010), ו-Side Effects of You (2013), שזכו להצלחה רבה והגיעו למקומות גבוהים במצעד הבילבורד 200.
ב-2006 שיחקה בסרט טלוויזיה המבוסס על האוטוביוגרפיה שלה, "החיים הם לא אגדה".
בשנים 2007–2008 היא גילמה את הדמות הראשית, סליה ג'ונסון, במחזמר "הצבע ארגמן" בברודוויי.
על תפקידה זה היא זכתה בפרס "Theatre World Award" להופעת הבכורה הטובה ביותר.
ב-2023 חזרה לגלם את סליה בגרסה הקולנועית של המחזמר, וזכתה על כך בפרס NAACP Image לשחקנית הראשית הטובה ביותר.
פנטייז'ה נולדה וגדלה בצפון קרוליינה, והיא קרובת משפחה של הצמד המוזיקלי K-Ci & JoJo.
היא נשואה לקנדל טיילור מאז 2015, ולהם שלושה ילדים.
פנטייז'ה זכתה בפרס גראמי אחד, בשני פרסי בילבורד, בחמישה פרסי NAACP ועוד.
בשנת 2024 נכללה ברשימת 100 האנשים המשפיעים ביותר של מגזין טיים.
במרץ 2025, פנטייז'ה דורגה במקום ה-98 ברשימת 100 האמניות המובילות של המאה ה-21 של מגזין בילבורד.
שנהמופעדמותהערות2007–2008הצבע ארגמןסילי האריס-ג'ונסוןברודוויי2009–2010סיבוב הופעות ארצי2013–2014After Midnightכוכבת אורח מיוחדברודוויי
פנטלה האריקרישנה (נולד ב-10 במאי 1986) הוא שחמטאי הודי בדרגת רב-אמן.
הוא הגיע בשיאו למקום העשירי בדירוג עולמי בשחמט בדצמבר 2016.
ב-17 באוגוסט 2001 הוא הפך להודי הצעיר ביותר שזכה בתואר רב-אמן, שיא אשר נשבר לאחר מכן על ידי , פארימרז'אן נגי, פראגנאננדה ראמשבאבו וגוקש דומרזו בסדר זה.
בפברואר 2013 השיג האריקרישנה מד כושר 2700 בפעם הראשונה, השחקן ההודי השלישי שעשה זאת.
האריקרישנה נולד ב באנדרה פרדש, הודו.
הוא למד שחמט בגיל 4 מסבו רנגה ראו, שהיה גם מאמן השחמט הראשון שלו.
הוא זכה באליפות עד גיל 18 באליפות חבר העמים בשחמט בשנת 1999. הוא זכה באליפות העולם עד גיל 10 בשנת 1996.
התקדמותו הייתה כה מרשימה, שבגיל 14 שנים ו-5 חודשים, הוא צורף לנבחרת הודו לאולימפיאדת השחמט בשנת 2000, וצבר 6.5 מתוך 11 סיבובים וכך קיבל את נורמת רב-האמן הראשונה שלו.
הוא חלק את המקום השני עם ו באליפות בריטניה 2003 ולאחר מכן חלק את המקום הראשון עם ואסילי ימלין, ו באבו דאבי.
הכושר המעולה של האריקרישנה נמשך בחלוקת מקום שני בתחרות שארג'ה הפתוחה חצי נקודה אחרי קוטסור, חלק מקום שביעי באליפות Parsvnath הפתוחה, חלק מקום חמישי בתחרות טאטא סטיל הפתוחה ושני בתחרות האזורית של אסיה שנערכה בדאקה, נקודה אחרי וחלק מקום שלישי בתחרות גיבטלקום מאסטרס נקודה אחרי נייג'ל שורט.
כמה חודשים לאחר מכן הגיע למקום השישי בשוברי שוויון (תריסר שחקנים חלקו מקום חצי נקודה מאחורי שחריאר ממדיארוב באליפות דובאי הפתוחה החזקה.
בין רשימות הדירוג של ינואר 2003 ואוקטובר 2005, האריקרישנה עלה בצורה מתמדת מ-2539 ל-2673, והגיע לראשונה ל-2600 ביולי 2004.
האריקרישנה הודח מאליפות העולם בשחמט של פיד"ה לשנת 2004, שנערכה בטריפולי, בסיבוב השני לאחר סדרת משחקי שובר שוויון מהירים 3-1 מול וסילי איוונצ'וק, אך הגיע למקום הרביעי בשובר שוויון באליפות אבו דאבי הפתוחה, חצי נקודה אחרי .
הוא הגיע למקום השלישי בתחרות Pune Super GM, נקודה אחרי המנצח אך ניצח במשחק האישי שלהם והיה יציב בנבחרת הודו באולימפיאדת השחמט.
שורת ביצועים זו הגיעה לשיאה בזכייה באליפות העולם לנוער בשחמט שנערכה בקוצ'י, הודו בנובמבר 2004, כשהוא צובר 10/13 לפני ו חצי נקודה אחריו.
הצלחה כזו גרמה להזמנות לאירועים חזקים יותר, כמו ברמודה בתחילת 2005, שם למרות ההפסד לבוריס גלפנד בסיבוב השמיני, הניצחון בשני הסיבובים האחרונים איפשר לו לחלוק איתו מקום ראשון, ואחריו ניקוד שווה בתחרות דוס הרמנאס ומקום חמישי בשובר השוויון בתחרות HB Global Challenge.
האריקרישנה חבר למאמן לשעבר של וישוואנתן אנאנד, , בניסיון לשפר את משחקו.
לאחר מכן הוא זכה בגביע המלונות בסנג'ין, מרחק נקודה מהמקום השני עם 8.5/11. הוא חלק מקום השני באליפות מיינץ אורדיז הפתוחה.
תוצאה שווה בלוזאן ולאחריה זכייה בתחרות Essent Crown באוקטובר 2005, עם 4/6. בגביע העולם לשחמט שהתקיים בדצמבר 2005, האריקרישנה ניצח את 3-1 ואת ג'ובאני וסקובי 4-2 לפני שהודח בסיבוב השלישי מול אלכסיי דרייב 2.5-1.5, ולאחר מכן חלק במקום השני בפמפלונה, חצי נקודה אחרי רוסלן פונומריוב.
האריקרישנה חלק את המקום הראשון (שני בשובר שוויון) בתחרות מארקס גיורגי ולאחר מכן סיים במקום ה-20 בתחרות מיינץ.
בסוף 2007 הוא הפסיד 3-1 בגמר תחרות הזיכרון קרלוס טורה לאיבנצ'וק והגיע למקום הרביעי בשובר השוויון ברג'ו אמיליה.
האריקרישנה שיחק בתדירות נמוכה יותר בתחרויות לאחר 2007 אך סיים במקום הרביעי בתחרות המשנית קורוס 2008 עם 7.5/13, ולאחר מכאן מספר אירועים קבוצתיים וזכייה בשובר שוויון בספטמבר 2008 בגביע לאבק ארצות הברית.
הוא הוגרל לשלבי הנוקאאוט של תחרות הזיכרון קרלוס טורה אבל הודח 3-2 על ידי ברבע הגמר.
הפסד בסיבוב האחרון לפטר סבידלר גרם להאריקרישנה להידרדר ממקום ראשון משותף לחלוק את המקום השביעי בתחרות השחמט של גיברלטר בינואר 2009, אך הוא זכה בתחרות שחמט בקצב מהיר בחודש הבא, נקודה לפני .
הוא הפסיד שלושה משחקים רצופים בתחרות בוסנה ה-39 וסיים במקום החמישי מתוך שישה עם 4/10, לאחר מכן התקשה באירוע שנת ה-200 של ציריך, וסיים במקום ה-27 עם 6/9. בתחרות לזכר מיכאיל צ'יגורין הגיע למקום ה-15 לאחר שובר שוויון בתחרות הפתוחה וניצח בתחרות הבליץ.
הוא סיים את השנה כשעזר להודו לזכות באליפות אסיה לנבחרות.
האריקרישנה סיים במקום השישי בתחרות קורוס דרג ב' עם 6.5/13 בינואר 2010 לפני ביצועים גרועים באליפות אסיה ליחידים, שם סיים במקום ה-23 לאחר שובר שוויון ואיבד 17 נקודות דירוג.
נחמה מסוימת הגיעה עת חלק מקום ראשון עם אהלבסט בתחרות הבינלאומית בניו יורק.
בינואר 2011, הוא הגיע למקום התשיעי עם 7/10 בתחרות גיברלטר ולאחר מכן למקום השישי עם 6.5/9 בקאפל-לה-גראנד.
במאי 2011 הוא זכה באליפות אסיה בשחמט לאחר שחלק מקום ראשון עם ו עם 6.5/9, חלק את המקום השני בתוצאה 7/9 עם ו באליפות שיקגו הפתוחה חצי נקודה אחרי .
האריקרישנה התחיל את 2012 בניצחון בתחרות טאטה סטיל דרג ב', עם 9/13, חצי נקודה לפני ולאזארו ברוזון, והבטיח לעצמו מקום בקבוצה העילית בתחרות בשנה הבאה.
בהופעתו הראשונה בתחרות העל טאטא סטיל בינואר 2013, האריקרישנה סיים במקום השביעי עם 6.5/13 ועבר את מד הכושר 2700 בפעם הראשונה.
למרות הקריסה בתחרות לזכר קפבלנקה, בה צבר הריקרישנה 3/10 בלבד, הפסיד ארבעה משחקים ולא הצליח לנצח ונסוג אחורה מתחת ל-2700, הכושר הטוב שלו חזר בחודש יולי עם הופעה חזקה בליגה היוונית, זכייה בתחרות האמנים בביל עם 8.5/11 וחלוקת מקום חמישי עם 7/9 בתחרות HZ.
בינואר 2014, האריקרישנה סיים במקום השביעי בתחרות העל טאטא סטיל עם 5.5/11לאחר הפסד במחזור האחרון מול בוריס גלפנד והגיע למקום ה-12 בשובר שוויון עם 7/10 בתחרות גיברלטר זמן קצר לאחר מכן.
לאחר שזכה במדליית כסף באליפות הבליץ של אסיה, הוא שיחק השתתף רק במשחקי ליגה עד חודש יולי כאשר סיים במקום השלישי בשובר השוויון בתחרות ביל.
למרות ששיחק בנבחרת הודו בשבע אולימפיאדות השחמט הקודמות, הוא לא השתתף באולימפיאדת 2014, ובמקום זאת השתתף בליגה הטורקית.
בפעם הראשונה שהתקיימה תחרות האמנים בקטר הוא צבר 5.5/9 וחלק את המקום ה-25.
בפברואר-מרץ 2016, האריקרישנה השתתף במשחקי IMSA Elite Mind שנערכו בסין.
הוא סיים את האירוע במקום השביעי בקצב המהיר ובמקום השלישי בקצב הבליץ וצבר 113 נקודות בדירוג החי כדי להגיע לדירוג הטוב ביותר בקריירה של 2774 במד כושר בליץ.
פנטליאון קנדידוס (7 באוקטובר 1540 באיבס אן דר דונאו – 3 בפברואר 1608 בצוויבריקן ) היה תאולוג של הכנסייה הרפורמית וסופר נאו-לטיני.
פנטליאון וייס נולד כילד ה-14 למשפחה בעלת קרקעות באוסטריה תחתית.
כשהיה בן 10 הוא נשלח להתחנך על ידי אנדריאס קופיציוס, מטיף בעל נטיות פרוטסטנטיות, בוויסנקירכן , ושירת את מורו כאשר היה כלוא במהלך הרדיפות של אותה תקופה.
השניים נמלטו להונגריה, משם חזר פנטליאון כדי להמשיך את לימודיו אצל ויטוס נובר, אב המנזר של זייזנשטיין, שעקב אחריו כאשר פטרונו נמלט לגרמניה.
שם הוא היה תחת חסותו של וולפגנג, רוזן פפאלץ-צווייבריקן, ממנו קיבל מלגה לאוניברסיטת ויטנברג, שם למד במשך שבע שנים משנת 1558. בתקופה זו הוא שינה את שמו לקנדידוס בלטינית בהשפעת פיליפ מלנכתון.
לאחר ששימש כמזכירו של ההומניסט הוברט לנגה , וגם כמנהל בית ספר, הוא הוסמך בסופו של דבר ככומר, ולאחר ששירת זמן מה מחוץ לעיר, התמנה למפקח הכנסייה בצוויבריקן ב-1571. בעבר הכנסייה שם הייתה לותרנית, אך לאחר מותו של הדוכס וולפגנג היא פנתה לקלוויניזם מתון, בתמיכתו של פנטליאון.
בנוסף ליצירות תאולוגיות והיסטוריות, הוא כתב שירה רבה, כולל אוסף האגדות "Centum et quinquaginta fabulae" (1604).
שם השירים מקובצים לפי נושא ובפרפרזה קצרה על הסיפור, ומסתיימים בהרהור מוסרי.
פנטימנטו (באיטלקית: Pentimento, ברבים: Pentimentiề, מן הפועל pentirsi – להתחרט) הוא מונח מתחום האמנות המתאר שינוי או תיקון שמבצע אמן במהלך תהליך הציור.
מדובר לרוב בפרטים שנעשו בשכבה מוקדמת ונעלמו תחת שכבה חדשה של צבע.
עם הזמן צבעי השמן נוטים להיעשות שקופים יותר, ולעיתים מתגלים דרכם פרטים שנזנחו: תנוחות אחרות של איברי גוף, פרטי לבוש שנמחקו או אובייקטים שהוזזו.
במקרים מסוימים ניתן להבחין בכך בעין בלתי מזוינת, ואילו במקרים אחרים הדבר מתגלה רק באמצעים טכנולוגיים כמו צילום רנטגן או אינפרה-אדום.
המונח נושא עמו משמעות של חרטה ותיקון, והוא קשור בשיח דתי־מוסרי שבו החרטה נתפסת כפעולה פעילה של תיקון עצמי.
בהקשר האמנותי מציין הפנטימנטו את ההתלבטות והחיפוש של האמן בעת היצירה, לא כעדות לטעות אלא כשלב בתהליך היצירתי.
המעבר לצבעי שמן במאה ה־15 תרם להתפתחות הפנטימנטו, שכן השמן אפשר לציירים להשהות את תהליך העבודה, לשנות ולחזור בהם גם לאחר שלב מתקדם בציור.
בכך נבדל מדיום השמן מטכניקות מוקדמות יותר כגון פרסקו או טמפרה, שבהן כל שינוי חייב הסרה מלאה של שכבת הציור או התחלה מחדש.
הפנטימנטו משמש כיום ככלי למחקר אמנותי והיסטורי, ומאפשר הצצה נדירה אל שלבי העבודה הסמויים של האמן.
הוא נתפס לא רק כפעולה טכנית אלא גם כעדות לתהליך מחשבתי ולמערכת היחסים המורכבת שבין היוצר ליצירתו.
ראובן זהבי, "אופסס ופנטימנטו, על מהלכי חרטה בתהליך עבודה", בתוך: מצבי יצירה: צורפות ואופנה, אפריל 2010.
פני (Penny) הוא מטבע קטן בערכו הקיים (או שהיה קיים בעבר) במספר מדינות דוברות אנגלית.
לפני שתי צורות ריבוי הנבדלות במשמעותן.
"פנס" (Pence) היא צורת הריבוי הכללית, בעוד ש"פניז" (Pennies) הוא צורת הרבים של מטבע הפני עצמו.
לדוגמה, חמישה פניז הם בהכרח חמישה מטבעות בני פני אחד, בעוד שחמישה פנס מבטאים אותו שווי כספי, אך ללא תלות בסוג המטבע או באופן התשלום (למשל מטבע בודד של חמישה פנס, או המחאה בשווי זהה).
על הפני הבריטי בן זמננו מופיעה דיוקן המלכה אליזבת השנייה ומצדו האחורי שער מתרומם - סמל ארמון וסטמינסטר והפרלמנט הבריטי.
בממלכה המאוחדת פני הוא כיום החלק המאה של ליש"ט, או חמישית של שילינג, אך לפני המעבר לשיטה העשרונית ב-1971 פני היה החלק ה-12 של שילינג והחלק ה-240 של ליש"ט.
עד סוף המאה ה-18 הפני היה עשוי מסגסוגת של כסף.
מ-1797 ואילך הפני עשוי ארד, אך במהלך השנים הונפקו סטים במהדורות מיוחדות (Maundy Sets) אשר כללו פני מכסף סטרלינג.
המהדורות הללו שימשו בטקס דתי שנערך מדי שנה.
מ-1993 עשוי הפני הבריטי פלדה מצופה ארד.
השינוי בסוג הסגסוגת נועד להבטיח שאוטומטים מופעלי מטבעות יוכלו לזהות את המגנטיות של המטבע.
פני הוא כיום ההילך החוקי בעל הערך הנמוך ביותר, אך בעבר היו מטבעות של חצי פני (חצי הפני העשרוני בוטל כהילך חוקי ב-1984. חצי הפני הקדם-עשרוני בוטל עוד ב-1969) ושל פרד'ינג שערכו היה רבע פני (הנפקתו הופסקה ב-1956, הוא בוטל כהילך חוקי ב- 1960).
בימי ויקטוריה הוכנסו למחזור מטבעות בעריכים נמוכים אף יותר: חצי פרד'ינג, שליש פרד'ינג, ובמלטה, שהייתה מושבת חסות בריטית באותה תקופה, הונהג אף מטבע בשווי רבע פרד'ינג, כלומר החלק ה-3840 של ליש"ט.
בארצות הברית ובקנדה פני הוא כינוי עממי למטבע של סנט אחד.
הפני האמריקני הוא המטבע הראשון שהוטבע בארצות הברית והמטבע שמוטבע בכמות הרבה ביותר במדינה, בעוד שבקנדה הוצא המטבע הזה במאי 2012 מהמחזור.
בארצות הברית המטבע עשוי מאבץ מצופה נחושת.
באירלנד פני היה החלק ה-100 של הלירה האירית (פונט), והיה בשימוש עד המעבר לאירו ב-2002. כמו בממלכה המאוחדת, פני היה החלק ה-240 של הפונט לפני המעבר לשיטה העשרונית.
גם באוסטרליה, ניו זילנד ודרום-אפריקה היו מטבעות של פני לפני החלפת הליש"ט במטבעות לאומיים עצמאיים שהותאמו לשיטה העשרונית, תהליך שראשיתו בדרום אפריקה ב-1960.
פני ג'ונסון ג'רלד היא שחקנית טלוויזיה וקולנוע אמריקאית הידועה בעיקר בשל תפקידיה בסדרות המופע של לארי סנדרס, חלל עמוק 9 ו-24. היא ידועה גם בתור פני ג'ונסון.
בשנות ה-80, אחרי שלמדה בבית הספר ג'וליארד, ג'ונסון ג'רלד שיחקה במספר סדרות בתפקידים אורחים; "המרוץ אחר הגלימה" ו"בית חולים כללי".
התפקיד שחשף אותה לעולם הרחב הוא גילום המזכירה בוורלי בארנס בסדרה המופע של לארי סנדרס.
בשנות ה-90 ג'ונסון ג'רלד שיחקה בהרבה סדרות בתפקידים אורחים; פרקר לואיס, מסע בין כוכבים: הדור הבא, גרייס תחת הכוונת, ו-Family Law.
בסוף שנות ה-90 ג'ונסון ג'רהלד שיחקה בסרט "כוח מוחלט" (עם קלינט איסטווד, ג'ין הקמן ודניס הייסברט).
לג'ונסון ג'רלד היה תפקיד משמעותי בסדרה חלל עמוק 9, בה היא שיחקה מ-1995 עד 1999. היא שיחקה בתפקיד אורח בסדרה ER.
היא גם הופיעה בסרט הטלוויזיה "צבע החברות" (The Color of Friendship).
בשנים האחרונות ג'ונסון ג'רלד שיחקה בסדרות פרייז'ר, הפרקליטים ותיקים באפלה.
ג'ונסון ג'רלד הרוויחה את פרסומה בעיקר מהסדרה 24, בה שיחקה בשלוש העונות הראשונות את שרי פאלמר, אשתו ולאחר מכן גרושתו של הנשיא דייוויד פאלמר.
ב-2003 ג'ונסון ג'רלד שיחקה בסרט על הפיגוע במגדלי התאומים בתור קונדוליזה רייס.
ב-2007 שיחקה בסדרת הדרמה של רשת ABC "חזרה לשורשים" בתפקיד של לסלי אטווד.
כיום היא משחקת בסדרה קאסל את דמותה של קפטן גייטס, ביחד עם סטנה קטיק ונייתן פיליון.
ב-2016 הצטלמה לעונה הראשונה של "האורוויל", סדרת דרמה קומית מדע בדיונית אמריקאית שנוצרה על ידי סת' מקפרלן, ואשר צפויה לעלות לשידור ברשת פוקס בעונת 2018-2017.
בשנת 2024 ביצעה הופעת אורח בסדרה הקומית "טד" שיצר סת' מקפרלן עבור שירות הזרמת המדיה Peacock.
ג'ונסון נשואה לגראלין ג'רלד מאז 1982, ולזוג יש בת אחת.
ג'ונסון מלמדת בבית הספר שבעלה הקים.
פני הפיהרר הוא סרט תעמולה אנטי-פשיזם קצר מונפש, שאורכו כשמונה דקות, אשר הונפש על ידי אולפני ההנפשה של וולט דיסני שבבעלות חברת וולט דיסני.
הסרט מציג תכנים אנטי-נאציים בכיכובו של דונלד דאק, כאשר הוא יצא לאקרנים בהפצת RKO ב-1 בינואר 1943, במהלך מלחמת העולם השנייה.
הסרט זכה בפרס אוסקר לסרט המונפש הקצר הטוב ביותר, והוא נחשב לאחד מסרטי ההנפשה החשובים ביותר שנוצרו אי-פעם.
בארץ ישראל הסרט הוקרן לראשונה ב-10 בפברואר 1944 בתקופת המנדט הבריטי.
בסוף שנות ה-80 של המאה ה-20 החלו לדבב לעברית את סרטי ההנפשה של דיסני בהפקתה של שפרירה זכאי.
שי נובלמן, שדיבב באותה תקופה את דונלד דאק, הציע לשפרירה לדבב את סרט זה לעברית, אך היא סירבה.
הסממנים הנאציים, הכוללים את צלב הקרס, מופיעים בכל מקום: על זרועות החיילים, על כלי הנגינה, על עמודים, עננים, בדוגמת גיזום השיחים וכיוצא בזה.
נראית שם גם ההצדעה של "הייל היטלר".
דונלד דאק, הישן ומצדיע להיטלר מתוך שינה, מתעורר לצלילי שעון הקוקייה שלו, שבו היטלר הוא הקוקייה והמספרים בשעון הם צלבי קרס.
לאחר שדונלד דאק מתעורר הוא מצדיע לתמונותיהם של ראשי מדינות הציר - אדולף היטלר, בניטו מוסוליני וקיסר יפן, הירוהיטו ולובש את מדיו הצבאיים.
הוא אוכל ארוחת בוקר שמורכבת מתרסיס בריח של בייקון וביצה, לחם קשה (שדרוש מסור כדי לחתוך ממנו פרוסה), ופול קפה יחיד (המזון במחסור עקב הקיצוב המלחמתי), עד שחייל נאצי נותן לו לקרוא מיין קאמפף.
לאחר מכן הוא נשלח למפעל לייצור תחמושת למשמרת יומית של 48 שעות, שם הוא צריך להרכיב ראשי טילים וקליעים בגדלים שונים, ותוך כדי כך להצדיע להיטלר, כאשר תמונתו של היטלר מופיעה (והיא מופיעה פעמים רבות).
במהלך העבודה, שנעשית קשה עם הזמן, דונלד דאק מתחיל להשתגע ולהזות, וכשזה קורה הוא מגלה שהוא חלם חלום, הוא רואה צל שנראה כמצדיע במועל יד וקם מהר להצדיע, אך כאשר הוא מסתכל לראות מי זה, הוא רואה את פסל החירות שמונח על שידתו, והוא קם ומנשק אותו כאות הקלה.
לבסוף נראים פניו של היטלר כאשר עגבניות מושלכות עליו.
שיר הפתיחה מהווה פרודיה לשיר של הורסט וסל - "הדגל מתנופף אל על", אך בנימה האמריקאית של תקופת מלחמת העולם השנייה.
נגינה: להקת ספייק ג'ונס ומעילי הגשם בעירו
כאשר הפיהרר אומר שאנחנו גזע עליון
אנחנו מועלים יד (פפפט - יריקה), הייל (פפפט), ישר בפני הפיהרר
לא לאהוב את הפיהרר זה חרפה גדולה
אז אנחנו מועלים יד (פפפט), הייל (פפפט), ישר בפני הפיהרר
כאשר מר גבלס אומר שהעולם והחלל בבעלותינו
אנחנו מועלים יד (פפפט), הייל (פפפט), ישר בפניו של גבלס
כאשר מר גרינג אומר שהם לעולם לא יפוצצו את המקום הזה
אנחנו מועלים יד (פפפט), הייל (פפפט), ישר בפניו של גרינג
אם ארץ הנאצים הזאת כל כך טובה
הייתם עוזבים אותה אילו יכולתם?
כן ארץ הנאצים הזאת כל כך טובה
אנחנו היינו עוזבים אותה אילו יכולנו
אנחנו מביאים את הסדר העולמי החדש
הייל לסדר העולמי החדש של היטלר
כאשר נביא לעולם את הסדר הזה
כאשר הפיהרר אומר שאנחנו לעולם לא נהיה עבדים
אנחנו מועלים יד (פפפט), הייל (פפפט), אבל אנחנו עדיין עובדים כמו עבדים
בזמן שהפיהרר מתרברב ומשקר ומדבר בטירוף ומשתולל
אנחנו מועלים יד (פפפט), הייל (פפפט), ועובדים לתוך הקברים שלנו
כאשר הפיהרר צועק אני צריך עוד פגזים
אנחנו מועלים יד (פפפט), הייל (פפפט), ואז אנחנו מכינים עוד פגזים
אם פגז אחד קטן יפוצץ אותו ישירות לגיהנום (גם לעזאזל)
אנחנו מועלים יד (פפפט), הייל (פפפט), נכון שזה יהיה נפלא?!
הסרט הוא סרט תעמולה אמריקאי הבא להציג את חיי הסיוט בצל השלטון של גרמניה הנאצית, אשר סובבים בין היתר סביב ופולחן האישיות של אדולף היטלר מול חיי החופש והשוויון של ארצות הברית, במטרה להעלות את המורל בקרב האזרחים ולשכנע אותם להתגייס לצבא ולהילחם נגד אויב מסוכן המסכן את העולם כולו.
פנלופה "פני" היינס היא שחיינית דרום אפריקאית, אלופה אולימפית (אטלנטה 1996) ושיאנית עולם במשחי החזה.
השחיינית היחידה בתולדות המשחקים האולימפיים שזכתה בשני משחי החזה באותה אולימפיאדה.
הייתה השחיינית הראשונה ששחתה 100 מטר חזה מתחת ל-1:07 דקות ו-200 מטר חזה מתחת ל-2:24 דקות.
פני היינס נולדה בספרינגס, בחבל חאוטנג, דרום אפריקה.
לאחר שסיימה את לימודי התיכון בשנת 1992 באמנזימטוטי, עברה לארצות הברית על מנת ללמוד פסיכולוגיה באוניברסיטת נברסקה–לינקולן בשנים 1993–1997.
באולימפיאדת ברצלונה (1992) סיימה היינס במקום 33 במשחה ל-100 מטר חזה בתוצאה של 1:14.99 דקות, במקום 34 במשחה ל-200 מטר חזה בתוצאה של 2:45.04 דקות ובמקום 16 במשחה שליחות 4x100 מטר מעורב בתוצאה של 4:24.28 דקות.
במשחקי חבר העמים שנערכו בוויקטוריה, קנדה בשנת 1994 היא זכתה במדליית ארד במשחה ל-100 מטר חזה (1:09.86 דקות).
באליפות העולם שנערכה ברומא, איטליה אותה שנה היא סיימה במקום שישי במשחה ל-100 מטר חזה בתוצאה של 1:10.46 דקות.
בשלב המוקדמות היא קבעה תוצאה של 1:09.79 דקות.
נוסף לכך, היא סיימה במקום 13 במשחה ל-200 מטר חזה בתוצאה של 2:33.08 דקות ובמקום 11 במשחה שליחות 4x100 מעורב בתוצאה של 4:18.65 דקות.
באליפות הפאן פסיפיק שנערכה באטלנטה, ארצות הברית בשנת 1995 היא זכתה בשתי מדליות.
שבועיים לאחר מכן באוניברסיאדה שנערכה בפוקואוקה, יפן היא זכתה בשתי מדליות זהב, במשחה ל-100 מטר חזה (1:08.47 דקות) ובמשחה ל-200 מטר חזה (2:28.44 דקות).
בתחרות שחייה שנערכה בדרבן ב-4 במרץ 1996 קבעה היינס שיא עולם חדש ראשון במשחה ל-100 מטר חזה בתוצאה של 1:07.46 דקות.
באולימפיאדת אטלנטה (1996) היא זכתה בשתי מדליות זהב בשני משחי החזה, לראשונה בתולדות המשחקים האולימפיים.
במשחה ל-100 מטר חזה היא ניצחה בתוצאה של 1:07.73 דקות, לפני אמנדה בירד מארצות הברית (1:08.09 דקות) וסמנתה ריילי מאוסטרליה אלופת העולם (1:09.18 דקות).
בשלב המוקדמות היא קבעה שיא עולם חדש בתוצאה של 1:07.02 דקות.
במשחה ל-200 מטר חזה היא ניצחה בשיא אולימפי חדש בתוצאה של 2:25.41 דקות לפני אמנדה בירד (2:25.75 דקות) ואגנס קובאץ' מהונגריה (2:26.57 דקות).
נוסף לכך, היא סיימה במקום רביעי עם חברותיה במשחה שליחות 4x100 מטר מעורב בתוצאה של 4:08.16 דקות.
באליפות הפאן פסיפיק שנערכה בפוקואוקה, יפן בשנת 1997 היא זכתה במדליית כסף במשחה ל-100 מטר חזה (1:08.85 דקות).
שבועיים לאחר מכן באוניברסיאדה שנערכה במסינה, איטליה היא זכתה במדליית כסף במשחה ל-100 מטר חזה (1:10.15 דקות).
באליפות העולם שנערכה בפרת' בשנת 1998 סיימה היינס במקום חמישי במשחה ל-100 מטר חזה בתוצאה של 1:08.77 דקות, בשלב המוקדמות היא קבעה תוצאה של 1:08.66 דקות, הזמן השני במוקדמות.
נוסף לכך, היא סיימה במקום שישי במשחה ל-200 מטר חזה בתוצאה של 2:27.81 דקות.
במשחקי הרצון הטוב שנערכו בניו יורק ב-1 באוגוסט אותה שנה היא קבעה שיא עולם חדש במשחה ל-50 מטר חזה בתוצאה של 30.95 שניות ובכך החזיקה בשיאי העולם בכל שלושת משחי החזה בו זמנית (בריכה אולימפית).
בשנת 1999 קבעה היינס לא פחות מ-11 שיאי עולם חדשים תוך 3 חודשים, בשלוש יבשות שונות והחזיקה בו זמנית בשיאי עולם ב-5 משחי החזה בו זמנית מתוך 6 האפשריים (בריכה אולימפית ובריכת 25 מטר), הישג שרק היא קבעה אותו עד כה.
באליפות הפאן פסיפיק שנערכה בסידני, אוסטרליה באותה שנה, היא זכתה בשתי מדליות זהב.
היא הוכתרה לשחיינית המצטיינת בתחרות
באולימפיאדת סידני (2000) זכתה היינס במדליית ארד במשחה ל-100 מטר חזה בתוצאה של 1:07.55 דקות, אחרי מייגן קוואן מארצות הברית (1:07.05 דקות) ולייזל ג'ונס מאוסטרליה ( 1:07.49 דקות).
נוסף לכך, היא סיימה במקום 20 במשחה ל-200 מטר חזה בתוצאה חלשה עבורה של 2:30.17 דקות.
היינס פרשה משחייה תחרותית בשנת 2001.
היינס חברה בפדרציית השחייה הבינלאומית, אשת עסקים ועובדת כמגישה בטלוויזיה.
בסך הכל קבעה היינס 14 שיאי עולם חדשים, 4 במשחה ל-200 מטר חזה, 7 במשחה ל-100 מטר חזה ו-3 במשחה ל-50 מטר חזה.
היינס זכתה בתואר שחיינית השנה בעולם בשנים 1996 ו-1999.
אנפרני דאון "פני" הארדוויי הוא כדורסלן עבר אמריקאי ששיחק בעמדות הרכז, הקלע והסמול פורוורד בליגת ה-NBA.
תקופותיו המוצלחות ביותר בקריירה היו כאשר שיחק באורלנדו מג'יק ובפיניקס סאנס, ולאורך הקריירה הארדוויי נבחר שלוש פעמים לאחת מחמישיות העונה והשתתף ארבע פעמים במשחק האולסטאר.
הוא אף זכה עם נבחרת ארצות הברית במדליית זהב באולימפיאדת אטלנטה 1996.
הארדוויי נולד בממפיס שבטנסי, וגדל בעיקר אצל סבתו משום שאמו עבדה עד מאוחר.
הוא נמשך בילדותו למשחק הכדורגל, אך הפסיק לשחקו מאחר שסבתו לא רצתה שייפגע.
כנער שימש הארדוויי כשופט בתחרויות ספורט באחד ממועדוני הספורט בממפיס, והשתתף גם כשחקן בקבוצת הכדורסל של מועדון זה שהיה חבר באיגוד האתלטים החובבים.
מאוחר יותר החל הארדוויי לשחק כדורסל במסגרת נבחרת בית ספר תיכון טרידוול בממפיס, במדיה הרשים מאוד – הוא השיג ממוצעים של 36.6 נקודות, 10.1 ריבאונדים, ו-2.8 חסימות בשנתו האחרונה בתיכון, ונבחר לשחקן התיכונים המצטיין בארצות הברית מטעם המגזין "Parade".
לאחר סיום לימודיו בתיכון החליט הארדוויי להצטרף לאוניברסיטת ממפיס ב-1990 ובחר בלימודי חינוך.
הוא נאלץ להפסיק לשחק כדורסל באופן מקצועי למשך שנה, מאחר שלא היה כשיר להיכנס לאוניברסיטה מסיבות אקדמאיות.
הוא החל לשחק במדי אוניברסיטת ממפיס בעונת , אך במהלך העונה הותקף על ידי שודדים ונפגע מירייה ברגלו, מה שהעמיד בסכנה את המשך הקריירה הספורטיבית שלו.
בקיץ 1992 נכלל הארדוויי בנבחרת הפיתוח המיוחדת של ארצות הברית, יחד עם מספר שחקני מכללות כישרוניים נוספים, כדוגמת כריס ובר, אלן יוסטון וג'מאל משבורן.
נבחרת זו פעלה במקביל לנבחרת הלאומית של ארצות הברית.
הארדוויי החלים מהפציעה ברגלו ושב לשחק בעונת ה"ג'וניור" שלו, .
בעונה זו הוא השיג ממוצעים של 22.8 נקודות, 8.5 ריבאונדים ו-6.4 אסיסטים, נכלל בחמישיית העונה ("אול-אמריקן") של ליגת המכללות והיה מועמד לזכייה בפרס שחקן השנה במכללות על שם ג'יימס נייסמית' וג'ון וודן.
לאחר שנתיים באוניברסיטה החליט הארדוויי לעזוב לטובת קריירת כדורסל מקצוענית בליגת ה-NBA.
לאות הוקרה על הישגיו תלתה אוניברסיטת ממפיס את מספר חולצתו (25) באולמה.
רק עשר שנים מאוחר יותר, ב-2003, חזר הארדוויי לאוניברסיטה והשלים את לימודיו, וקיבל ממנה תואר בוגר אוניברסיטה.
ב-1993 נבחר הארדוויי במקום השלישי בדראפט ה-NBA על ידי גולדן סטייט ווריורס, אך מיד הועבר לקבוצת אורלנדו מג'יק.
בפתיחת עונתו הראשונה באורלנדו הוא שיחק בעמדת הקלע, אך בהמשכה החל לשותף גם בעמדת הרכז על חשבון סקוט סקילס הוותיק.
יכולתו המרשימה של הארדוויי כבר בתחילת דרכו ניכרה, והוא זכה בתואר ה-MVP של המשחק בין הרוקיז לשחקני השנה השנייה במסגרת סוף-שבוע האולסטאר.
יחד עם כוכב הקבוצה האחר, שאקיל אוניל, הוביל הארדוויי את אורלנדו להעפלה הראשונה בתולדותיה למשחקי הפלייאוף, תוך שהעמיד ממוצעים של 16 נקודות, 6.6 אסיסטים ו-5.4 ריבאונדים.
הוא דורג שלישי בליגה מבחינת מספר החטיפות שלו (190), והשיג "טריפל דאבל" ראשון בקריירה במשחק נגד בוסטון סלטיקס, כאשר רשם 14 נקודות, 12 אסיסטים ו-11 ריבאונדים.
הוא זכה במקום השני בבחירות לרוקי השנה ב-NBA, אחרי כריס ובר, ונבחר לחמישיית הרוקיז של העונה.
בעונתו השנייה, , הארדוויי המשיך ושיפר במידה רבה את רמת משחקו.
אורלנדו השיגה שיא מועדון של 57 ניצחונות בעונה זו, בעוד הארדוויי העמיד ממוצעים של 20.9 נקודות, 7.2 אסיסטים ו-4.4 ריבאונדים.
הוא היה השחקן היחיד בליגה באותה עונה שרשם ממוצעים של למעלה מעשרים נקודות וחמישה אסיסטים, וקלע בחמישים אחוזים ומעלה מ.
בעקבות הצטיינותו השתתף הארדוויי לראשונה כשחקן חמישייה במשחק האולסטאר של ה-NBA ונבחר גם לחמישייה הראשונה של העונה.
במשחקי הפלייאוף הובילו אוניל והארדוויי את אורלנדו לניצחון בחצי גמר המזרח על שיקגו בולס של מייקל ג'ורדן ולהעפלה עד לסדרת הגמר, שם נעצרו על ידי יוסטון רוקטס למרות ממוצעים של 24.5 נקודות ושמונה אסיסטים של הארדוויי בסדרה.
פציעתו של אוניל בפתיחת עונת הכריחה את הארדוויי לקחת על עצמו יותר ויותר משימות קליעה עבור קבוצתו בחודשים הראשונים של העונה.
הארדוויי לא אכזב ונבחר לשחקן החודש במזרח בחודש נובמבר, לאחר שקלע 27 נקודות למשחק.
באותה עונה הגיע הארדוויי להישגים מרשימים – הוא העמיד ממוצעים של 21.7 נקודות, 7.1 אסיסטים ו-4.3 ריבאונדים, וסייע לאורלנדו לסיים את העונה עם 60 ניצחונות; שנה שנייה ברציפות הוא השתתף כפותח במשחק האולסטאר ונבחר לחמישייה הראשונה של העונה, ואף זכה במקום השלישי בבחירות לתואר ה-MVP של העונה.
לבסוף אורלנדו לא הצליחה לחזור על הישגה מהעונה הקודמת, כאשר הודחה בשלב גמר המזרח על ידי שיקגו בולס, שזכתה לבסוף באליפות.
לאחר עונה זו נכלל הארדוויי בסגל נבחרת ארצות הברית לאולימפיאדת אטלנטה 1996, וסייע לנבחרת לזכות במדליית זהב.
ממוצעיו בטורניר עמדו על 9 נקודות, 4.4 אסיסטים ו-2.8 ריבאונדים בשמונה משחקים בהם השתתף.
תרומותיו הגדולות של הארדוויי לנבחרתו הגיעו בשלב רבע הגמר נגד נבחרת ברזיל בו קלע 14 נקודות, ובמשחק הגמר נגד נבחרת יוגוסלביה בו קלע 17 נקודות.
בעקבות עזיבתו של אוניל לקבוצת לוס אנג'לס לייקרס, נותר הארדוויי כשחקן המוביל הבלעדי של אורלנדו לפני עונת .
במהלך העונה סבל הארדוויי מפציעות שהגבילו אותו להשתתפות ב-59 משחקים בלבד, אך למרות זאת נבחר שנה שלישית ברציפות לפותח במשחק האולסטאר.
לאחר 33 משחקים בלבד מפתיחת העונה הוביל הארדוויי, שהיה מנהיג הקבוצה, מהלך מוצלח של השחקנים בו קרא לפיטוריו של המאמן בריאן היל.
הארדוויי העמיד ממוצעים של 20.5 נקודות, 5.6 אסיסטים ו-4.5 ריבאונדים, ונבחר לחמישייה השלישית של העונה.
אורלנדו העפילה למשחקי הפלייאוף לאחר שניצחה 45 משחקים בעונה הסדירה, אך הודחה כבר בסיבוב הראשון על ידי מיאמי היט בסדרה של חמישה משחקים.
על אף ההדחה, הארדוויי קבע שיא אישי במהלך אותה סדרה כאשר קלע 40 נקודות ומעלה בשני משחקי פלייאוף רצופים.
ממוצע הפלייאוף שלו באותה עונה עמד על 31 נקודות, שני רק לזה של מייקל ג'ורדן.
בתחילת עונת נפצע הארדוויי בברכו ונאלץ לעבור ניתוח, שהשבית אותו ממשחק למשך מרבית העונה.
למרות פציעתו הוא נבחר להשתתף פעם נוספת במשחק האולסטאר; עם זאת, הוא קיבל ביקורת על כך ששב למגרשים מפציעתו מוקדם מדי מהמצופה על מנת לשחק באולסטאר.
את משחקו האחרון באותה עונה הוא שיחק שבוע לאחר האולסטאר, ולאחריו התברר כי הוא אינו כשיר מספיק והוא נעדר עד לסוף העונה.
הארדוויי שב לשחק בעונת , שקוצרה בשל שביתת השחקנים בליגה, והעמיד ממוצעים של 15.8 נקודות, 5.7 ריבאונדים ו-5.3 אסיסטים.
הוא הוביל את אורלנדו לסיום במקום הראשון במזרח בעונה הסדירה, אך בפלייאוף הודח עמה כבר בסיבוב הראשון על ידי פילדלפיה 76'.
הדחה זו סימנה את סוף דרכו של הארדוויי באורלנדו.
בעידודו של הרכז ג'ייסון קיד, עבר הארדוויי בקיץ 1999 לקבוצת פיניקס סאנס, בעסקה שהעבירה את דני מאנינג ופאט גארייטי לאורלנדו, בנוסף לשתי בחירות דראפט עתידיות בסיבוב הראשון עליהן קיבלה אורלנדו את הזכויות.
כאשר הצטרף לפיניקס בפתיחת עונת , יצר הארדוויי חוליית גארדים חזקה בקבוצה, יחד עם ג'ייסון קיד שצבר לזכותו גם הוא הופעות במשחק האולסטאר.
עם זאת, פציעות מהם סבלו הארדוויי וקיד הגבילו אותם ל-45 משחקים בלבד בהם שיחקו יחד.
הארדוויי הופיע ב-60 משחקים בסך הכול במהלך העונה והשיג ממוצעים של 16.9 נקודות, 5.8 ריבאונדים ו-5.3 אסיסטים, וסייע לפיניקס לסיים במקום החמישי במערב עם מאזן של 53 ניצחונות ו-29 הפסדים.
על אף פציעתו של קיד לקראת סיום העונה, הארדוויי הוביל את קבוצתו לניצחון על האלופה המכהנת סן אנטוניו ספרס בסיבוב הפלייאוף הראשון, אך הודח עמה בחצי גמר המערב מול לוס אנג'לס לייקרס, אשר הובלה על ידי חברו לקבוצה לשעבר שאקיל אוניל.
ממוצעיו בפלייאוף עמדו על 20.3 נקודות, 5.7 אסיסטים ו-4.9 ריבאונדים.
על אף שנתלו ציפיות רבות להצלחה בהארדוויי ובפיניקס לפני פתיחת עונת , הוא נאלץ לעבור ניתוח נוסף בשל פציעה בברכו השמאלית, והחמיץ את כל משחקי העונה למעט ארבעה.
הארדוויי הבריא לחלוטין לקראת עונת , והשתתף בעונה זו ב-80 משחקים.
קיד עזב את הקבוצה לפני אותה עונה ובמקומו הובא סטפון מרבורי.
סגנון המשחק של פיניקס הפך למבוסס על זריקות מהירות יותר לסל, בהתאם לסגנון שהביא איתו מרבורי, מה שגרם לעימותים על המגרש בינו לבין הארדוויי.
על אף שפתח את העונה בצורה טובה, הארדוויי הפך לראשונה בקריירה לשחקן ספסל, לאחר צירופו של ג'ו ג'ונסון באמצע העונה.
הוא השיג ממוצעים נמוכים יחסית עבורו באותה עונה – 12 נקודות, 4.4 ריבאונדים ו-4.1 אסיסטים.
על אף שפתח את עונת כשחקן ספסל, הארדוויי קודם בחזרה לחמישייה הפותחת בשל חוסר יציבות שהפגין ג'ו ג'ונסון במשחקו.
הוא תרם רבות מניסיונו הרב לפיניקס, כשהקבוצה הייתה מבוססת לצידו על מספר כוכבים צעירים, כדוגמת מרבורי, אמארה סטודמאייר ושון מריון.
הארדוויי החמיץ 24 משחקים באותה עונה בשל פציעה בידו, אך לאחר חזרתו השיג את הטריפל דאבל השני בקריירה שלו – 10 נקודות, 10 ריבאונדים ו-10 אסיסטים במשחק מול דאלאס מאבריקס.
הוא סיים את העונה עם ממוצעים של 10.6 נקודות, 4.4 ריבאונדים ו-4.1 אסיסטים, ובמשחקי הפלייאוף הודח עם קבוצתו כבר בסיבוב הראשון על ידי סן אנטוניו.
במהלך עונת נותר הארדוויי שוב מחוץ לחמישייה הפותחת של פיניקס וקיבל כמות דקות משחק מועטה יחסית.
בעקבות כך, בין היתר, הוא העמיד ממוצעים נמוכים של 8.7 נקודות, 2.9 אסיסטים ו-2.9 ריבאונדים.
לבסוף הועבר הארדוויי בינואר 2004 לקבוצת ניו יורק ניקס יחד עם שני חבריו לקבוצה בפיניקס, מרבורי וסזארי טריבנשקי.
הארדוויי ומרבורי שיתפו פעולה בצורה מוצלחת בניו יורק, והקבוצה העפילה למשחקי הפלייאוף של 2004. ב-42 משחקים בהם השתתף בעונה הסדירה במדי הניקס העמיד הארדוויי ממוצעים של 9.6 נקודות, 4.5 ריבאונדים ו-1.9 אסיסטים.
בסדרת הסיבוב הראשון במשחקי הפלייאוף מול ניו ג'רזי נטס, שיפר הארדוויי במידה רבה את יכולתו והוביל את קבוצתו פעמיים מבחינת הנקודות שקלע, אך הודח עמה לאחר הפסד בסדרה של ארבעה משחקים בלבד.
הארדוויי סבל ממספר פציעות במשך מרביתה של עונת , מה שגרם לכך שהשתתף ב-37 משחקים בלבד, בהם לא פתח כלל בחמישייה.
במשך 11 משחקים באמצע העונה הוא קלע 11.9 נקודות בממוצע, וסיים את העונה כולה עם ממוצעים של 7.3 נקודות, 2.4 ריבאונדים ושני אסיסטים.
במהלך עונת הופיע הארדוויי בארבעה משחקים בלבד של ניו יורק, כאשר ניסה לעבור שיקום של ברכיו הפגועות-תמידית.
במשחקים בהם שותף באותה עונה הוא קיבל דקות משחק מועטות ולא תרם לקבוצה משמעותית.
בפברואר 2006 הועבר הארדוויי יחד עם טרבור אריזה בחזרה לאורלנדו, הקבוצה בה רשם את הצלחתו הגדולה, שהעבירה לניו יורק בתמורה את סטיב פרנסיס.
הוא שוחרר מהקבוצה מספר ימים לאחר מכן, מבלי ששיחק באף משחק במדיה, בשל סיבות כלכליות.
באוגוסט 2007 חתם הארדוויי בקבוצת מיאמי היט תמורת שכר-מינימום לשחקן ותיק, והתאחד בה יחד עם חברו לקבוצה לשעבר באורלנדו, שאקיל אוניל.
לאחר ששיחק 16 משחקים במדי הקבוצה הוא שוחרר ממיאמי בחודש דצמבר.
בכך סיים הארדוויי את קריירת ה-NBA שלו, שנמשכה כ-14 שנים.
שחקן החודש ב-NBA: נובמבר 1995
פני המלחמה או מראה המלחמה (בספרדית: La Cara de la Guerra) הוא ציור שמן על בד של הצייר הסוריאליסטי הספרדי סלבדור דאלי.
היצירה צוירה בשנת 1940 בצבעי שמן על בד.
היצירה מוצגת במוזיאון בוימאנס ואן בונינגן ברוטרדם שבהולנד.
היצירה צוירה בתקופה בה האמן שהה במדינת קליפורניה שבארצות הברית.
היצירה מנסה לתאר את מוראות פני מלחמת האזרחים בספרד אשר הסתיימה זמן קצר קודם לכן ואת מלחמת העולם השנייה אשר התחילה שנה קודם לכן, ואת אימתו של הצייר ממלחמות אלה.
במרכז הציור נראה ראש כרות המרחף באמצע מדבר צחיח.
לא ניתן לראות מבנים בתמונה, למעט שרידי קיר בפינה הימנית העליונה, וזאת במטרה להדגיש את תוצאתה ההרסנית של המלחמה - הרס המותיר רגשות אימה ואומללות.
בתוך חללי העיניים והפה בפני הדמות האומללה ניתן להבחין בראשים כרותים, זהים לראש המופיע במרכז התמונה, כאשר בעיני ובפיות ראשים אלה ניבטים ראשים כרותים נוספים, מתוך כוונה ליצור אשליה של תהליך רקורסיבי.
סביב הראש הכרות כרוכים נחשים המנסים לנשוך אותו.
בפינה הימנית התחתונה של התמונה הטביע דאלי את חתימת ידו.
פני חימר הוא דמות בדיונית של נבל-על המופיעה בחוברות הקומיקס באטמן ביקום DC קומיקס.
פני חימר המקורי (קרלו) הופיע לראשונה בחוברת Detective Comics #40 מיוני 1940 ונוצרה על ידי בוב קיין.
פני חימר המקורי הוא האלטר אגו של בזיל קרלו, שחקן סרטי בי מובי שהחל בחיי פשע בהשתמשו בזהות אותה גילם בסרטי האימה בהם שיחק.